    Èyí tí ó burú púpọ̀ ní ìlú yìí ni ìwà wọn sí ara wọn. Gẹ́gẹ́ bí àṣà àwọn Èdìdàrẹ́, ọmọdé ló ni ayé, àwọn àgbàlagbà kò jámọ́ nǹkan kan. Bí ilẹ̀ bá mọ, bàbá á dọ̀bálẹ̀ fún àwọn ọmọ rẹ̀ káàkiri ilé, ìyá a tún kúnlẹ̀ fún wọn. Bí ọmọdé bá máa ránṣẹ́, a rán àgbàlagbà ní iṣẹ́, bí ọmọdé àti àgbàlagbà bá jẹun tán, àgbà ni ń fọ àwọ. Àwọn obìnrin ní n ṣíṣẹ́ líle àfi ẹ̀kọ̀ọ̀kan ni àwọn ọkùnrin ń ràn wọ́n lọ́wọ́ ṣùgbọ́n ìgbà tí àwọn obìnrin bá dé oko tán wọn á wá iṣu lé ọkọ wọn lórí, a rù ú bọ̀ láti oko. Bí ọmọdé bá ti gbé nǹkan tí ó wúwo díẹ̀ lọ́wọ́, àwọn àgbà nílatí sáré gbà á lọ́wọ́ rẹ̀. Bí ọmọdé àti àgbà bá lọ sí oko ìbáà ṣe ọkùnrin ìbáà ṣe obìnrin, àgbà ni ó nílati ru erù bọ̀. Ìgbà tí wọ́n bá sì wà ní oko, àgbà ni ó nílati dá iná kí ó ṣe oúnjẹ.
    Eyi ti o buru pupo ni ilu yii ni iwa won si ara won. Gege bi asa awon Edidare, omode lo ni aye, awon agbalagba ko jamo nnkan kan. Bi ile ba mo, baba a dobale fun awon omo re kaakiri ile, iya a tun kunle fun won. Bi omode ba maa ranse, a ran agbalagba ni ise, bi omode ati agbalagba ba jeun tan, agba ni n fo awo. Awon obinrin ni n sise lile afi ekookan ni awon okunrin n ran won lowo sugbon igba ti awon obinrin ba de oko tan won a wa isu le oko won lori, a ru u bo lati oko. Bi omode ba ti gbe nnkan ti o wuwo die lowo, awon agba nilati sare gba a lowo re. Bi omode ati agba ba lo si oko ibaa se okunrin ibaa se obinrin, agba ni o nilati ru eru bo. Igba ti won ba si wa ni oko, agba ni o nilati da ina ki o se ounje.